Vendim
Nr. 451, datë 18.4.2013

Për miratimin e listës paraprake të pronave të paluajtshme publike, shtetërore, që transferohen në pronësi ose në përdorim të komunës zall-dardhë të qarkut të dibrës

Në mbështetje të nenit 100 të Kushtetutës dhe të neneve 3, 5 e 17 të ligjit nr. 8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

Vendosi:

1. Miratimin e listës paraprake të pronave të paluajtshme publike, shtetërore, që transferohen në pronësi ose në përdorim të komunës Zall-Dardhë të qarkut të Dibrës, sipas lidhjes nr. 1, e cila i bashkëlidhet këtij vendimi.
Lista paraprake, sipas kërkesave të këshillit të kësaj komune, është pjesë e listës së inventarit të pronave të paluajtshme publike, shtetërore, që janë brenda juridiksionit territorial dhe administrativ të komunës Zall-Dardhë të qarkut të Dibrës, miratuar me vendimin nr. 204, datë 21.2.2008 të Këshillit të Ministrave “Për miratimin e listës së inventarit të pronave të paluajtshme shtetërore, në komunën Zall-Dardhë të qarkut të Dibrës”.
2. Ngarkohen Ministria e Brendshme dhe komuna Zall-Dardhë për zbatimin e këtij vendimi.
Ky vendim hyn në fuqi pas botimit në Fletoren Zyrtare.
Kryeministri
Sali Berisha

Komuna Zall-Dardhë									 Lidhja nr. 1
	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1-6
	Prona që përdoren për realizimin e funksionit në fushën e arsimit
	Në pronësi

	7
	Prona që përdoren për realizimin e funksionit në fushën e shëndetësisë
	Në pronësi

	9-12
	Prona që përdoren për ushtrimin e funksioneve në fushën e zhvillimit ekonomik
	Në pronësi

	13-31
	Prona që përdoren për realizimin e funksioneve në fushën e funeralit
	Në pronësi

	8,32,33,34,36,37,39,40,41,42,
44,45,47,48,49,51,52,53,55,56,
57,59,60,62,63,64,65
	Prona që përdoren për ushtrimin e funksioneve në fushën e bujqësi-ushqimit (toka produktive)
	Në përdorim
Nuk transferohen sipërfaqet e trajtuara me VKM nr. 868, datë 18.6.2008

	35,38,43,46,50,54,58,
61,66
	Prona që përdoren për ushtrimin e funksioneve në fushën e bujqësi-ushqimit (toka joproduktive dhe ujitje kullim)
	Në pronësi

	97-118
	Prona që përdoren për realizimin e funksioneve në fushën e infrastrukturës rrugore
	Në pronësi

